Յոհան Ցոֆանի

**Յոհան Ջոզեֆ Ցոֆանի** (, ծննդյան անունը Յոհան Ջոզեֆ Ցաուֆելի, , ), գերմանացի նկարիչ-նեոդասական, կյանքի մեծ մասն աշխատել է Անգլիայում։ Նրա աշխատանքները ցուցադրվում են բրիտանական բազմաթիվ հայտնի պատկերասրահներում, ինչպիսիք են Լոնդոնի ազգային պատկերասրահը, Թեյթ բրիտանական պատկերասրահը և Թագավորական հավաքածուն։

## Կենսագրություն
Ցոֆանին ծնվել է Ֆրանկֆուրտում։ Սովորել է Ռեգենսբուրգում Մարտին Շպեերի մոտ, իսկ ավելի ուշ՝ Հռոմում։ 1760 թվականին Յանուարիուս Զիկի հետ միասին աշխատել է Տրիրի պալատի որմնանկարների վրա։ Ռեգենսբուրգ վերադառնալուն պես ամուսնացել է, բայց անհաջող, և, փրկվելով դժբախտ ընտանեկան կյանքից, 1761 թվականին մեկնել է Լոնդոն։ Այստեղ Ցոֆանին բացահայտել է իր համար թատրոնից ներշնչված գեղանկարչությունը և, Բենջամին Ուիլսոնի շնորհիվ, ծանոթացել է դերասան Դեյվիդ Գարիկի հետ, որին հետագայում բազմիցս դիմանկարել է։

1762 թվականին նա ապրել է Գարիկի տանը և պատկերել է նրան «Ֆերմերի վերադարձը» (1762) նկարում, որը սկիզբ է դնում «զրույցի տեսարանների» շարքին, որը ներշնչված է թատրոնով և սկիզբ է առնում Հոգարթից։ Նկարիչը շարունակել է այս շարքը մինչև 1770 թվականը՝ հենց դերասանի ցանկությամբ, ով հոգ էր տանում ինքնագովազդի մասին («Դեյվիդ Գարիկի դիմանկարը», «Գարիկը Աբել Դրուգերի դերում»)։ Ցոֆանին կատարել է նաև մի քանի աշխատանքներ ֆանտաստիկ սյուժեներով, ինչպես նաև բնական մեծության դիմանկարներ։

1762 թվականին, ստանալով անգլիական թագավոր Գեորգ III-ի հովանավորությունը, նա նկարում է թագավորական ընտանիքի անդամների դիմանկարները («Ուելսի արքայազնը և արքայազն Ֆրիդրիխը Կուպիդոնների տեսքով», 1765; «Թագուհի Շառլոտը երկու երեխաների հետ», 1766; «Գեորգ III-ը ընտանիքի հետ», 1770; «Թագուհի Շառլոտը, Ուելսի արքայազնը և Յորքի դուքսը»; «Արքայադուստր Ամելիան»)։

1769 թվականին Ցոֆանին դառնում է Բրիտանական արվեստի ակադեմիայի թղթակից անդամ, իսկ 1772 թվականին ցուցադրում է «Անատոմիայի դասը Թագավորական ակադեմիայում» նկարը, որն անմիջապես ձեռք է բերվում Գեորգ III-ի կողմից։ 1773 թվականին նա մեկնում է Ֆլորենցիա, որտեղ նկարում է «Ուֆիցիի տրիբունա» կոմպոզիցիան (1776), իսկ 1779 թվականին վերադառնում է Անգլիա՝ ճանապարհին կանգ առնելով Վիեննայում։ 1782 թվականին Ցոֆանին ստեղծել է իր գլուխգործոցը՝ «Չարլզ Թաունլին իր քանդակների պատկերասրահում» նկարը։ 1783-1789 թվականներին նկարիչն այցելել է Հնդկաստան, որտեղ նկարել է, մասնավորապես, «Ուորեն Հասթինգսի դիմանկարը կնոջ հետ» :

Ցոֆանիի նկարները, որոնք նկարվել են Գեորգ III-ի համար, անգլիական գեղանկարչության մեջ ներմուծեցին արիստոկրատիայի ընտանիքների ազատ պատկերումը։ Նկարչի թագավորական դիմանկարների շարքը պահվում է Թագավորական հավաքածուում։

Նկարիչը մահացել է 1810 թվականին՝ Լոնդոնի Սթրենդ-օն-զե-Գրինում։

## Աշխատանքներ


Zoffany-Garrick in Provoked Wife.jpg|Դերասան Դեյվիդ Գարիկը Ջոն Վանբրուի «Վիրավորված կինը» կատակերգության մեջ Դրուրի Լեյնի Թագավորական թատրոնի բեմում, 1763
David Garrick by Johann Zoffany.jpg|Դեյվիդ Գարիկ, (1763)
Zoffany, Johann - Portrait of Ann Brown in the Role of Miranda - c. 1770.JPG|Աննա Բրաունի դիմանկարը Միրանդայի դերում (մոտ. 1770 թ․)
George Nassau Clavering, 3rd Earl of Cowper (1738-1789) by Studio of Johann Zoffany.jpg|Ջորջ Քլավերինգ, Կուպերների 3-րդ կոմս (1738-1789)
King George III of England by Johann Zoffany.jpg|Գևորգ III, 1771 թ․
John Montagu, 4th Earl of Sandwich by Johann Zoffany.jpg|Ջոն Մոնթեգյու, Սենդվիչի 4-րդ կոմս, լավ հայտնի է որպես սենդվիչի գյուտարար
Zoffany - Queen Charlotte, 1771, Royal Collection.jpg|Թագուհի Շառլոտա, մոտ. 1780 թ․
Johann Zoffany 007.jpg|Ֆրանց I Ստեֆան, Սրբազան Հռոմեական կայսրության կայսր
Johann Zoffany - Erzherzogin Maria Christine (1742-1798).jpg|Մարիա Քրիստինա էրցհերցոգուհին, Տեշենի դքսուհին, (1742-1798)՝ «Միմի» մականունով, 1776 թ.




Johan Joseph Zoffany - David Garrick and his wife by his Temple to Shakespeare, Hampton - Google Art Project.jpg|Դեյվիդ Գարիկը և նրա կինը Շեքսպիրի տաճարում՝ Հեմփթոնում, մոտ 1762 թ.
Johann Zoffany - 'The Garden at Hampton House, with Mr and Mrs David Garrick taking tea'.jpg|Հեմփթոն Քորթի այգին, որտեղ պարոն Դեյվիդ Գարիկն ու տիկինը թեյ են խմում, 1763։
Charlott buckingham house1765.jpg|Թագուհի Շառլոտը երկու ավագ որդիների հետ, 1765 թ.
Zoffany, James - A Scene from Love in a Village.jpg|Իսահակ Բիկերստաֆի «Սերն ի գյուղի» պիեսից մի տեսարան, 1767։
Johan Zoffany - The Family of Sir William Young - Google Art Project.jpg|Սըր Վիլյամ Յանգի ընտանիքը, մոտ 1768 թ.
Johan Joseph Zoffany - The Drummond Family - Google Art Project.jpg|Դրամոնդների ընտանիք, 1769։ 
The Portraits of the Academicians of the Royal Academy, 1771-72, oil on canvas, The Royal Collection by Johan Zoffany.jpg|Բրիտանական արվեստի ակադեմիայի անդամների խմբակային դիմանկար, 1771–72։
Johann Zoffany 003.jpg|Սըր Լոուրենս Դանդասը և իր թոռը՝ Լոուրենսը, մոտ 1775 թ.
The Sharp Family by Johann Zoffany.jpg|Շարփերի ընտանիքը, մոտ 1780 թ.
Zoffani, Johann - Colonel Mordaunt's Cock Match - 1784-86.jpg|Հնդկաստան։ Աքաղաղների կռիվ Աուդի նավաբ Ասաֆ ադ-Դաուլայի և բրիտանական գաղութային պաշտոնյա գնդապետ Մորդաունտի ներկայությամբ (հոդված նկարի մասին անգլերեն վիքիպեդիայում), մոտ 1785 թ.
3SonsOfEarlOfBute.jpg|Կոմս Բյուտի երեք որդիները։
Zoffany-Lalbagh Fort.jpg|Լալբագ ամրոց, Դաքա, Բենգալիա (այժմ՝ Բանգլադեշ):



## Գրականություն
* 

## Ծանոթագրություններ

## Արտաքին հղումներ
* Johann Zoffany
 
Կատեգորիա:18-րդ դարի գերմանացի նկարիչներ
Կատեգորիա:Անգլիացի նկարիչներ
Կատեգորիա:Բրիտանացի նկարիչներ
Կատեգորիա:Գերմանացի նկարիչներ